1976D0228 — DA — 05.02.2000 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS AFGØRELSE

af 16. februar 1976

vedrørende ydelse af dagpenge og godtgørelse af rejseomkostninger til medlemmerne af Det europæiske Kul- og Stålfællesskabs rådgivende udvalg

(76/228/EKSF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Kul- og Stålfællesskab, særlig artikel 18, under henvisning til traktaten om oprettelse af et fælles Råd og en fælles Kommission for De europæiske Fællesskaber, særlig artikel 6, og ud fra følgende betragtning ud fra følgende betragtning Der bør fastsættes satser for dagpengene til medlemmerne af Det europæiske Kul- og Stålfællesskabs rådgivende udvalg samt retningslinjer for ydelse af disse dagpenge og for godtgørelse af udvalgsmedlemmernes rejseomkostninger — TRUFFET FØLGENDE AFGØRELSE:

Artikel 1

Medlemmerne af Det europæiske Kul- og Stålfællesskabs rådgivende udvalg har ret til dagpenge for hver mødedag og hver rejsedag samt til godtgørelse af rejseomkostninger i overensstemmelse med nedenstående bestemmelser.

Artikel 2

▼M6

1. Dagpengene andrager:

— 184,40 EUR pr. mødedag

— 143,95 EUR pr. rejsedag.

▼B

2. Beregning af dagpenge pr. rejsedag foretages med et fast beløb for hen- og tilbagerejser på grundlag af afstanden pr. jernbane mellem afrejsestedet og mødestedet efter følgende kriterier:

— en dag for en afstand på over 100 km og under eller lig med 200 km;

— halvanden dag for en afstand på over 200 km og under eller lig med 500 km;

— to dage for en afstand på over 500 km og under eller lig med 800 km;

— to dage for en afstand på over 800 km; dog foretages beregningen på grundlag af rejsens faktiske varighed, hvis den pågældende godtgør, at denne er mere end to dage.

3. Som afrejsested forstås i denne afgørelse den pågældendes hjemsted. Dersom det faktiske afrejsested er nærmere mødestedet, er det dog dette afrejsested, som lægges til grund.

Artikel 3

1. Godtgørelse af omkostninger i forbindelse med togrejser finder sted på følgende grundlag:

— prisen med jernbane på første klasse mellem afrejsestedet og mødestedet. Forelæggelse af billetterne er ikke nødvendigt;

— tillæg til sovevogn ved forelæggelse af billetten;

— pris for pladsbillet og transport af nødvendig bagage samt hurtigtogstillæg mod forelæggelse af bilag.

2. Omkostninger i forbindelse med rejser pr. skib godtgøres mod forelæggelse af bilag.

3. Når et medlem foretager rejsen pr. bil godtgøres hans rejseomkostninger på grundlag af prisen med jernbane, første klasse. Hvis to eller flere medlemmer benytter den samme bil, har kun det medlem, der stiller køretøjet til rådighed, ret til ovennævnte godtgørelse med en forhøjelse på 20 % for hvert medlem, som har ledsaget ham, og som han angiver med navns nævnelse.

Indskibningsomkostninger og omkostninger i forbindelse med søtransport af bilen godtgøres det medlem, der stiller køretøjet til rådighed, mod forelæggelse af bilag.

4. Omkostninger i forbindelse med flyrejser, herunder udgifter til pladsreservation og ved afgang, godtgøres mod forelæggelse af bilag.

5. Transportomkostninger mellem afrejsestedet eller mødestedet og banegården eller lufthavnen godtgøres på grundlag af billetprisen for første klasse i offentlige transportmidler.

Artikel 4

Rådets afgørelse af 15. oktober 1968 om godtgørelse til medlemmerne af Det europæiske Kul- og Stålfællesskabs rådgivende udvalg og til personer, som med hjemmel i en særlig ordning opfordres til at deltage i dette udvalgs arbejde, senest ændret ved Rådets afgørelse 74/319/EKSF ( 1 ), ophæves.

Artikel 5

Denne afgørelse træder i kraft den 1. januar 1976.

( 1 ) EFT nr. L 180 af 3. 7. 1974, s. 31.